سید جلال الدین سرخ بخاری

سید جلال الدین بخاری  (1192ء توں1291ء) اچ شریف (پاکستان) چ دفن اک مشہور صوفی بزرگ نیں۔ سید محمدشاہ بخاری سبزپوش سرکار آپ دے پڑدادا نیں، جو جھنگ وچ مدفون نیں
جنہاں دے(سجادہ نشین) [مخدوم آعظم، مخدوم المعظم، مخدوم الملک، مُرشد سائیں سرکار]  سردارزادہ تجمل عباس شاہ امیر النقوی البخاری نیں۔ پاکستان ( چ سندھ دے ضلع بدین چ یونین کونسل  عبداللہ شاہ  دا سید خاندان انہاں دی ہی اولاد چوں اے)  تے ہندوستان دے اکثر ساداتِ بخاری دے جد نیں۔ آپ امیر سرخ تے سید جلال الدین سرخ پوش دے ناں توں وی مشہور نیں۔  مخدوم جہانیاں جہاں گشت انہہاں دے سلسلہ دے اک مشہور بزرگ نیں۔

 مڈھلا جیون 
آپ دا ناں حسن جلال الدین  سی تے آپ 5 ذی الحجۃ 595 ھ نوں بھکر (موجودہ پاکستان) چ پیدا ہوئے۔ مڈھلی تعلیم اپنے والد ہی توں حاصل کیتی تے بچپن ہی توں روحانی وجوہات نال مشہور ہو گئے۔ جوانی توں پہلے ہی انہاں دے 1500 توں ودھ عالم مرید ہو چکے سن۔ آپ نے بھکر چ سید قاسم دی بیٹی سیدہ فاطمہ نال شادی کیتی جنہاں توں دو بچے سید علی تے سید جعفر پیدا ہوئے۔ بیوی دی وفات دے بعد آپ اپنے دوناں بچےآں نوں لے کے بھکر توں ملتان دے علاقے تے بعد وچ اوچ ہجرت کر گئے۔

 تبلیغ 
آپ نے سندھ تے پنجاب چ تبلیغ دی خاطر بوہت سفر کیتے۔ آپ نے سومرو، چدڑ، مزاری، وارن تے ہور قبیلےآں نے آپ دی وجہ توں اسلام قبول کیتا۔ روایتاں دے مطابق آپ دی ملاقات چنگیز خان نال وی ہوئی جو پہلے آپ دا مخالف ےی مگر بعد چ اس نے اپنی اک بیٹی دی شادی سید جلال الدین نال کر دتی جو مسلمان ہو گئی۔ اس دے علاوہ آپ نے ہور شادیاں وی کیتیاں جنہاں دی وجہ توں کئی مشہور اولیاء پیدا ہوئے۔ مثلاً سید محمد غوث، مخدوم جہانیاں جہاں گشت وغیرہ۔
سندھ تے  جنوبی پنجاب چ آپ دیاں کوششاں توں اسلام نوں بوہت تقویت ملی۔

 لکھتاں
آپ دیاں مشہور لکھتاں چ تھلویاں شامل نیں:
 اخبار الاخیار
 مظہرِ جلالی
 ریاضۃ الاحباب
 سیار الاقطار
 سیار العارفین
انہاں کتاباں دے قلمی نسخے انہاں دی آل اولاد دے پاس ملتے نیں جو اچ تے ملتان دے علاوہ ہندوستان تے پاکستان دے کئی شہراں چ وسدی اے ۔

 وفات 
آپ دا انتقال 95 سال دی عمر چ 19 جمادی الاول 690ھ (20 مئی 1294ء) نون ہویا۔ آپ دا مزار موجودہ بہاولپور دی تحصیل اچ شریف چ اے۔
حوالے

گٹھ:1199ء دے جم
گٹھ:1291ء دیاں موتاں
گٹھ:صوفی
گٹھ:صوفیاء
گٹھ:پاکستانی صوفیاء
گٹھ:پنجابی شخصیتاں